ai4bharat/Pralekha huggingface dataset:
மனித வள மேம்பாட்டு அமைச்சகம்
ஜி20-ன் கீழ் மூன்றாவது கல்வி பணிக்குழுக் கூட்டம் புவனேஸ்வரில் தொடங்கியது
ஜி20இன் கீழ், மூன்றாவது கல்வி பணிக்குழுக் கூட்டம் இன்று ஒடிசா தலைநகர் புவனேஸ்வரில் ‘பணியின் எதிர்கால சூழலில் வாழ்நாள் முழுவதும் கற்றலுக்கான திறன்களை உருவாக்குதல்' என்ற கருத்தரங்கு தொடங்கியது. இதில் கல்வித் துறையை உலகளவில் மாற்றுவதற்கான புதுமையான ஆலோசனைகள் மற்றும் கொள்கைகள் குறித்து விவாதிக்கப்படுகிறது. முன்னதாக சென்னை மற்றும் அமிர்தசரஸில் நடைபெற்ற இரண்டு பணிக்குழுக் கூட்டங்களின் தொடர்ச்சியாக இப்பணிக்குழுக்கூட்டம் நடைபெறுகிறது. 3 நாட்கள் நடைபெறும் இக்கூட்டத்தில் ஜி20 உறுப்பு நாடுகள், விருந்தினர் நாடுகள், சர்வதேச அமைப்பு நாடுகளைச் சேர்ந்த 60-க்கும் மேற்பட்ட பிரதிநிதிகள் பங்கேற்றள்ளனர்.
இக்கூட்டத்தின் முதல் நாளில் மாநில கல்வி அமைச்சர் டாக்டர் சுபாஸ் சர்க்கார் சிறப்பு விருந்தினராக கலந்து கொண்டார். நாட்டின் எதிர்காலத்தை வடிவமைப்பதில் கல்வியின் முக்கியத்துவம் குறித்து அவர் எடுத்துரைத்தார். திறன் கல்வியின் மதிப்பை அவர் வலியுறுத்தி பேசினார். எதிர்கால ராணுவத்தை உருவாக்கும் வகையில், அரசு மேற்கொண்டு வரும் திறன் முன்னேடுப்புகள் குறித்து அவர் குறிப்பிட்டார். கல்வித்துறையில் கூட்டுச் சீர்திருத்தங்களை பயனுள்ளதாக்குவதில் நிபுணர்கள், அனுபவங்கள், சிறந்த நடைமுறைகளைப் பரிமாறிக் கொள்வதில் ஜி20 போன்ற அமைப்புகளின் அவசியம் குறித்து அவர் எடுத்துக்கூறினார்.
இப்பணிக்குழுக் கூட்டத்தில் 3 குழு விவாதங்கள் நடைபெறுகின்றன. பிரேசில், ஸ்பெயின், ஐக்கிய அரபு எமிரேட், சிங்கப்பூர், ரஷ்யா, தென்னாப்பிரிக்கா, மொரீசியஸ், ஆஸ்திரேலியா, இங்கிலாந்து ஆகிய நாடுகளைச் சேர்ந்த பிரதிநிதிகளும், யுனிஃசெப் அமைப்பின் பிரதிநிதிகளும் பங்கேற்கின்றனர்.
உள்துறை அமைச்சகம்
எஸ்எஸ்ஜி படையின் கார் பேரணி:மத்திய உள்துறை அமைச்சர் அமித்ஷா நாளை தொடங்கி வைக்கிறார்
சுதந்திர இந்தியாவின் வைர விழாவை முன்னிட்டு, தேசிய பாதுகாப்பு படையின்  ‘சுதர்ஸன் பாரத் பரிக்கிரமா’ என்ற கார் பேரணியை தில்லி செங்கோட்டையில் இருந்து மத்திய உள்துறை அமைச்சர் திரு அமித்ஷா நாளை தொடங்கி வைக்கிறார்.
அதோடு, தண்டி, வடகிழக்கு பகுதி, லே முதல் கன்னியாகுமரி வரை நாட்டின் பல பகுதிகளில் இருந்து புறப்பட்ட மத்திய ஆயுதப்படைகளின் சைக்கிள் பேரணியையும் அவர் தில்லியில் நாளை கொடியசைத்து வரவேற்று முடித்து வைக்கிறார்.
இந்நிகழ்ச்சியில் டோக்கியோ ஒலிம்பிக் போட்டியில் பதக்கங்கள் வென்ற திரு நீரஜ் சோப்ரா, திரு ரவி குமார் தஹியா, திரு பஜ்ரங் புனியா ஆகியோர் கவுரவ விருந்தினர்களாக கலந்து கொள்கின்றனர். மத்திய அரசு மற்றும் காவல்துறை உயர் அதிகாரிகளும் இந்நிகழ்ச்சியில் பங்கேற்கின்றனர்.
விடுதலையின் அம்ரித் மகோத்ஸவத்தை முன்னிட்டு மத்திய ஆயுத படைகளின் சைக்கிள் பேரணி நாட்டின் பல பகுதிகளில் கடந்த ஆகஸ்ட் 15ம் தேதி தொடங்கியது. அதிகாரிகள், வீரர்கள் என 900 பேர், 21 மாநிலங்களில் 41,000 கி.மீ. பயணம் செய்து தில்லியை அடைகின்றனர்.
இந்தோ திபெத் எல்லை பாதுகாப்புப் படையினர், ஒரு சைக்கிள் பேரணியும், மத்திய ரிசர்வ் காவல் படையினர் 4 சைக்கிள் பேரணிகளும், சாஸ்திர சீமா பால் படையினர் 10 சைக்கிள் பேரணிகளையும், அசாம் ரைபில்ஸ் படையினர் ஒரு சைக்கிள் பேரணியையும், மத்திய தொழில் பாதுகாப்புபடையினர் 9 சைக்கிள் பேரணிகளையும், எல்லை பாதுகாப்பு படையினர் 15 சைக்கிள் பேரணிகளையும் நடத்துகின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759954
பிரதமர் அலுவலகம்
இமாச்சல பிரதேசத்தில் ஏற்பட்ட கொடூர விபத்திற்கு பிரதமர் துயரம்
இமாச்சல பிரதேசத்தில் நடந்த கொடூர விபத்தில் ஏற்பட்ட உயிர் இழப்பிற்கு பிரதமர் திரு. நரேந்திர மோடி தனது துயரத்தை தெரிவித்துள்ளார்.
“இமாச்சல பிரதேசத்தில் ஏற்பட்ட கொடூர பேருந்து விபத்தில் தன் அன்புக்குரியவர்களை பறிகொடுத்தவர்களுக்கு எனது அனுதாபங்கள். காயமடைந்தவர்கள் விரைவில் குணமடைய எனது பிரார்த்தனைகள்”, என்று பிரதமர் குறிப்பிட்டுள்ளார்.
எஃகுத்துறை அமைச்சகம்
இந்திய ரயில்வேயின் தண்டவாளங்களுக்கான தேவை நிறைவேற்றம்
மத்திய எஃகு அமைச்சர் திரு ராம் சந்திர பிரசாத் சிங், நாடாளுமன்றத்தின் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளதாவது:
கடந்த மூன்று ஆண்டுகள் மற்றும் 2021-22 நிதியாண்டில்  கீழ்காணும் புதிய தண்டவாள வகைகளுக்கான தேவையை இந்திய ரயில்வே, இந்திய எஃகு ஆணையகத்திடம் முன்வைத்துள்ளது:
1. 880 தர தண்டவாளத்திற்கு பதிலாக ஆர்-260 யூஐசி60 ரக தண்டவாளம்
2. யூஐசி60-க்கு மாற்றாக 60இ1 வகை
3. 1175 ஹெச்டி தண்டவாளங்கள்
4. 260 மீட்டர் தூர தண்டவாளப் பகுதி.
இந்திய ரயில்வேயின் அனைத்து தேவைகளையும் இந்திய எஃகு ஆணையகம் நிறைவேற்றியுள்ளது.
எஃகு துறை, கட்டுப்படுத்தப்பட்ட துறை என்பதால், வசதிகளை வழங்கும் பணிகளையே அமைச்சகம் செய்து வருகிறது. எஃகு ஆலைகளின் மேம்பாடு மற்றும் நவீனமயமாக்கல் குறித்த முடிவை தொழில்நுட்ப வர்த்தக அம்சங்களின் அடிப்படையில் நிறுவனங்கள் மேற்கொள்ளும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://www.pib.gov.in/PressReleasePage.aspx?PRID=1742254
https://www.pib.gov.in/PressReleasePage.aspx?PRID=1742229
-----
(Visitor Counter : 141
வணிகம் மற்றும் தொழில்துறை அமைச்சகம்
மின்னணு வர்த்தகத்திற்கான திறந்தவெளி கட்டமைப்பு நாட்டின் தற்போது உள்ள மின்னணு வர்த்தக சூழலுக்கு ஜனநாயகத்தன்மையை ஏற்படுத்தியுள்ளது
மின்னணு வர்த்தகத்திற்கான திறந்தவெளி கட்டமைப்பு நாட்டின் தற்போது உள்ள மின்னணு வர்த்தக சூழலுக்கு ஜனநாயகத் தன்மையை ஏற்படுத்தியுள்ளதாக மத்திய வர்த்தகம் மற்றும் தொழில்துறை, நுகர்வோர் விவகாரம், உணவு மற்றும் பொது விநியோகம், ஜவுளிகள் துறை அமைச்சர் திரு பியூஷ் கோயல் தெரிவித்துள்ளார். பெங்களூரில் நடைபெற்ற மின்னணு வர்த்தகத்திற்கான திறந்தவெளி கட்டமைப்பு என்ற நிகழ்ச்சியில் காணொலிகாட்சி வாயிலாக அவர் உரையாற்றினார்.
அப்போது பேசிய அவர், மின்னணு வர்த்தகத்திற்கான திறந்த வெளி கட்டமைப்பு வளர்ச்சிக்கான எந்திரம் என்றும் தொழில் துறையை முற்றிலும் மறுசீரமைப்பதற்கான திறனுடையது என்றும் கூறினார். இந்த கட்டமைப்பில் உள்ள ஏராளமான விற்பனையாளர்கள் மூலம் அதன் தாக்கத்தை விளக்குவதாக அவர் தெரிவித்தார்.
இந்தநிகழ்ச்சியில் 80க்கும் மேற்பட்ட கட்டமைப்புப் பங்கேற்பாளர்கள் கலந்து கொண்டு, இந்த கட்டமைப்பின் முதலாமாண்டு வெற்றிகுறித்து பகிர்ந்து கொண்டனர்.
பிரதமர் அலுவலகம்
புத்த பவுர்ணமியை முன்னிட்டு நாட்டு மக்களுக்கு பிரதமர் வாழ்த்து
புத்த பவுர்ணமி நன்னாளில் நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“புத்தபிரானின் போதனைகள் 21ஆம் நூற்றாண்டிலும் மிகவும் பொருத்தமுள்ளதாக உள்ளது. சமூகத்தில் அவதியை குறைக்கவும், அநீதியை அகற்றவும் அவர் தன் வாழ்நாளை அர்ப்பணித்துக் கொண்டார். அவரது இரக்க சிந்தனை லட்சோப லட்சம் மக்களின் அன்பைப் பெற்றது. அனைவருக்கும் புத்த பவுர்ணமி வாழ்த்துகள்” என்று பிரதமர் குறிப்பிட்டுள்ளார்.
ஆயுஷ்
இந்தியாவில் மருத்துவச் சுற்றுலாவை ஊக்குவிக்க இந்திய சுற்றுலா வளர்ச்சிக் கழகத்துடன் ஆயுஷ் அமைச்சம் புரிந்துணர்வு ஒப்பந்தத்தில் கையெழுத்திட்டுள்ளது
ஆயுர்வேதம் மற்றும் இதர பாரம்பரிய மருத்துவ முறைகளில் இந்தியாவில் மருத்துவச் சுற்றுலாவை ஊக்குவிக்க இந்திய சுற்றுலா வளர்ச்சிக் கழகத்துடன் ஆயுஷ் அமைச்சம் புரிந்துணர்வு ஒப்பந்தத்தில் கையெழுத்திட்டுள்ளது.
ஆயுஷ் அமைச்சக இயக்குநர் டாக்டர் சஷி ரஞ்சன் வித்யார்தி, இந்திய சுற்றுலா வளர்ச்சிக் கழகத்தின் இயக்குநர்  திரு பியூஸ் திவாரி ஆகியோர் ஒப்பந்தத்தில் கையெழுத்திட்டனர்.
இந்த ஒப்பந்தத்தின்படி, ஆயுர்வேதம் மற்றும் இதர பாரம்பரிய மருத்துவ முறைகளில், மருத்துவச் சுற்றுலா குறித்து இந்திய சுற்றுலா வளர்ச்சிக் கழக அதிகாரிகளுக்கு ஆயுஷ் அமைச்சகம் பயிற்சி அளிக்கும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆறுவழி கிழக்கு சுற்றுவட்ட விரைவுச் சாலையில் முதலாவது புலனாய்வு போக்குவரத்து முறையை திரு நிதின் கட்கரி தொடங்கி வைத்தார்
உத்தரப்பிரதேசத்தின் மீரட் மற்றும் முசாஃபர் நகரில் ரூ.9,119 கோடி மதிப்பிலான 240 கிமீ தொலைவுக்கான தேசிய நெடுஞ்சாலைத் திட்டங்களை, மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி இன்று  தொடங்கி வைத்தார்.
காசியாபாதின் தஸ்னா பகுதியில் உள்ள ஆறுவழி கிழக்கு சுற்றுவட்ட விரைவுச் சாலையில், புலனாய்வுப் போக்குவரத்து முறையையும் அமைச்சர் தொடங்கி வைத்தார்.
நிகழ்ச்சியில் பேசிய அமைச்சர் திரு நிதின் கட்கரி, இந்த தேசிய நெடுஞ்சாலைத் திட்டங்கள், இப்பகுதி விவசாயிகள் தங்களது பயிர்களை சந்தைக்கு எடுத்துச் செல்வதை எளிதாக்கி, அவர்களது பொருளாதார மேம்பாட்டிற்கு வழி வகுக்கும் என்றார். அத்துடன் மாநிலத்தின் பெரிய தொழில் மையமாகத் திகழும் மீரட்டிற்கு இந்த புதிய நெடுஞ்சாலைகள், வளர்ச்சிக்கான புதிய பாதையைக் காட்டும் என்றும் அவர் குறிப்பிட்டார்.
விவசாயிகளிடம் பொருளாதார வளத்தை ஏற்படுத்த, நவீன தொழில்நுட்பங்கள் மற்றும் ஆராய்ச்சிகளை பயன்படுத்த வேண்டியதன் அவசியத்தையும் அவர் வலியுறுத்தினார். ஒட்டுமொத்த முன்னேற்றம், தற்சார்பு மற்றும் நீடித்த வளர்ச்சிக்கு எத்தனால், ஹைட்ரஜன் மற்றும் பிற உயிரி – எரிபொருட்களின் அவசியத்தையும் அமைச்சர் வலியுறுத்தினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784614
-------
(Visitor Counter : 135
விவசாயத்துறை அமைச்சகம்
கரீஃப் பருவ சாகுபடிப் பரப்பு சென்ற ஆண்டைக் காட்டிலும் இந்த ஆண்டு 8.56 சதவீதம் அதிகம்
21.8.2020 நிலவரப்படி மொத்தம் 1062.93 லட்சம் ஹெக்டர் பரப்பில் கரீஃப்
பருவத்தில் பயிர் சாகுபடி செய்யப்பட்டுள்ளது . இது சென்ற ஆண்டில் 979. 15 லட்சம் ஹெக்டர் ஆகும். நாட்டில் சென்ற ஆண்டை விட இந்த ஆண்டு கூடுதலாக 8.56 லட்சம் ஹெக்டர் பரப்பில் சாகுபடி செய்யப்பட்டுள்ளது. கரீஃப் பருவ விதைப்புப் பரப்பு முன்னேற்ற விவரம் வருமாறு:
அரிசி: சென்ற ஆண்டு இதே காலத்தில் 338.65 ஹெக்டர் என்ற நிலையில் இந்த ஆண்டு 378.32 லட்சம் ஹெக்டர் அதாவது 11.71 சதவீதம் கூடுதல்.
பயறு: சென்ற ஆண்டு இதே காலத்தில் 124.15 ஹெக்டர் என்ற நிலையில் இந்த ஆண்டு 132.56 லட்சம் ஹெக்டர் அதாவது 6.77 சதவீதம் கூடுதல்.
சிறுதானியம் : சென்ற ஆண்டு இதே காலத்தில் 166.80 ஹெக்டர் என்ற நிலையில் இந்த ஆண்டு 174.06 லட்சம் ஹெக்டர் அதாவது 4.35 சதவீதம் கூடுதல் எண்ணெய் வித்துக்கள் : சென்ற ஆண்டு இதே காலத்தில் 167.53 ஹெக்டர் என்ற நிலையில் இந்த ஆண்டு 191.14 லட்சம் ஹெக்டர் அதாவது 14.09 சதவீதம் கூடுதல்.
கரும்பு : சென்ற ஆண்டு இதே காலத்தில் 51.62 ஹெக்டர் என்ற நிலையில் இந்த ஆண்டு 52.19 லட்சம் ஹெக்டர் அதாவது 1.10 சதவீதம் கூடுதல்.
பருத்தி: சென்ற ஆண்டு இதே காலத்தில் 123.54 ஹெக்டர் என்ற நிலையில் இந்த ஆண்டு 127.69 லட்சம் ஹெக்டர் அதாவது 3.36 சதவீதம் கூடுதல்.
சணல் மற்றும் புளிச்சக்கீரை: சென்ற ஆண்டு இதே காலத்தில் 6.86 ஹெக்டர் என்ற நிலையில் இந்த ஆண்டு 6.97 லட்சம் ஹெக்டர் அதாவது 1.68 சதவீதம் கூடுதல்
நாளது தேதி வரையில் கரீஃப் பருவ விதைப்புப் பரப்பு முன்னேற்றத்தில்
கோவிட்-19 காரணமாக எவ்விதத் தாக்கமும் இல்லை.
20.08.2020 தேதி நிலவரப்படி, நாட்டில் பெறப்பட்ட மழைப் பொழிவு 663.0 மில்லி மீட்டர் ஆகும். பருவத்தின் இயல்பான மழைப் பொழிவு 628.3 மில்லி மீட்டர் ஆகும் . இது 01.06.2020 முதல் 20.08.2020 வரையான காலத்தில் 6 சதவீதம் கூடுதல் ஆகும்.
மத்திய நீர் ஆணையத்தின் அறிக்கையின் படி, நாட்டின் 123 நீர் தேக்கங்களில் தற்போது நீர் இருப்பு நிலவரம் சென்ற ஆண்டு இதே காலத்துடன் ஒப்பிடுகையில் 90 சதவீதம் ஆகும்: கடந்த பத்தாண்டு சராசரியைப் போல இது 107 சதவீதம் ஆகும்.
அறிவியல் மற்றும் தொழில்நுட்பத்துறை
தேசிய அறிவியல், தொழில்நுட்பம் மற்றும் புதிய கண்டுபிடிப்புக் கொள்கை - 2020 குறித்த உத்தராகண்ட் மாநில அளவிலான ஆலோசனைக் கூட்டத்தில் உள்நாட்டிலேயே தயாரிக்கப்பட்ட மற்றும் பாரம்பரியத் தொழில்நுட்பங்களை பிரபலமாக்க வலியுறுத்தல்
உள்நாட்டிலேயே தயாரிக்கப்பட்ட மற்றும் ஒவ்வொரு மாநிலத்தின் பாரம்பரிய தொழில்நுட்பங்களை பிரபலப் படுத்துவதுடன், அவற்றைப் பயன்படுத்தி புதிய தயாரிப்புகளை கண்டுபிடிக்க வேண்டுமென்று உத்தரகண்ட் முதல்வர திரு திரிவேந்திர சிங் ராவத், கேட்டுக் கொண்டுள்ளார்.
தேசிய அறிவியல், தொழில்நுட்பம் மற்றும் புதிய கண்டுபிடிப்புக் கொள்கை - 2020 குறித்த உத்தராகண்ட் மாநில அளவிலான ஆலோசனைக் கூட்டத்தில், முதலமைச்சருக்கான அறிவியல் மற்றும் தொழில்நுட்ப ஆலோசகர், பேராசிரியர் நரேந்திர சிங் மூலம் முதல்வரின் இந்தக் கருத்து தெரிவிக்கப்பட்டது.
கிராமப்புறங்கள் தொழில்நுட்பத்துடன் கூடிய வளர்ச்சியை அடைவதன் மூலம் நாட்டின் பொருளாதாரத்தை சீர்படுத்துவதுடன், இந்தியாவை தன்னிறைவு அடையச் செய்யவும் முடியும் என்று முதலமைச்சர் தமது செய்தியில் குறிப்பிட்டுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1663704
மின்னணு மற்றும் தகவல் தொழில்நுட்பம்
ஆதார் பயன்பாட்டு நெறிமுறைகளைப் பின்பற்றுமாறு சரிபார்ப்பு நிறுவனங்களை இந்திய தனித்துவ அடையாள ஆணையம் வலியுறுத்தியுள்ளது
இந்திய தனித்துவ அடையாள ஆணையம் நேர்முகமாக தகவல் சரிபார்க்கும் முகமைகளுக்கு வழிகாட்டு நெறிமுறைகளை வெளியிட்டுள்ளது. பயன்பாட்டாளர்கள் நிலையில் சிறந்த பாதுகாப்பு விஷயங்கள் இந்த முகமைகளால் பயன்படுத்தப்படுவதை எடுத்துரைத்துள்ள ஆணையம் சட்டப்பூர்வ நோக்கங்களுக்காக தாமாக முன்வந்து ஆதார் பயன்படுத்தப்படும் நிலையில் குடியிருப்பு தாரர்களின் நம்பிக்கையை மேலும் விரிவுபடுத்தும் வழிமுறைகளையும் இந்த நிறுவனங்கள் வெளியிட்டுள்ளன.
ஆதார் எண் வைத்திருப்போரின் ஒப்புதலை பெற்று ஆதார் தகவல்களை சரிபார்க்குமாறு இத்தகைய அமைப்புகள் அறிவுறுத்தப்பட்டுள்ளன. நேர்முக சரிபார்ப்பு நடத்தும் போது ஆதார் குறித்த பாதுகாப்பும் ரகசிய தன்மையும் உறுதி செய்யப்படுவதை குடியிருப்புதாரர்களுக்கு எடுத்துரைப்பது அவசியமாகும்.
ஆதாரைப் பயன்படுத்துவோரின் ஒப்புதல் பெறப்பட்டதற்கான ஆவணங்களை பராமரிக்க வேண்டும் என்றும் இது எதிர்காலத்தில் இந்திய தனித்துவ அடையாள ஆணையம் தணிக்கை செய்யும் போது அல்லது சட்டரீதியான இதர நடவடிக்கைகளின் போது பயன்படும் என்றும் தெரிவிக்கப்பட்டுள்ளது.
அடையாள ஆவணமாக ஆதார் அட்டையை அல்லது அதன் மின்னணு வடிவத்தை ஏற்பதற்கு பதிலாக ஆதார் கடிதம், இ-ஆதார், எம்-ஆதார், பிவிசி அட்டை ஆகிய 4 வடிவங்களில் ஒன்றினைப் பயன்படுத்தி கியூஆர்கோட் மூலம் ஆதார் சரிபார்ப்புப் பணியை மேற்கொள்ளுமாறு நேரடி சரிபார்ப்பு முகமைகள் கேட்டுக் கொள்ளப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பை காணலாம்: https://pib.gov.in/PressReleasePage.aspx?PRID=1889996
உள்துறை அமைச்சகம்
விசா மற்றும் பயண கட்டுப்பாடுகளுக்கான தளர்வு மத்திய உள்துறை அமைச்சகம் அறிவிப்பு
கொவிட் -19 தொற்றை முன்னிட்டு, சர்வதேச பயணிகளின் போக்குவரத்தை குறைக்க, கடந்த பிப்ரவரி மாதம் முதல் மத்திய அரசு பல நடவடிக்கைகளை எடுத்து வந்தது.
இந்நிலையில் இந்தியா வர விரும்பும் அல்லது இந்தியாவை விட்டு செல்ல விரும்பும் வெளிநாட்டினர் மற்றும் உள்நாட்டினருக்கு விசா மற்றும் பயண கட்டுப்பாடுகளுக்கு தரப்படியான தளர்வு வழங்க மத்திய அரசு தற்போது முடிவு செய்துள்ளது. வெளிநாட்டு வாழ் இந்தியர்கள் மற்றும் இந்திய வம்சாவழியினர் மற்றும் இதர வெளிநாட்டினர் அனைவரையும் பிற தேவைகளுக்காக இந்தியா வர அனுமதிக்க முடிவு செய்யப்பட்டுள்ளது. வந்தே பாரத் திட்டம், சிறப்பு விமான போக்குவரத்து ஏற்பாடு, அல்லது விமான போக்குவரத்து துறை அமைச்சகம் அனுமதிக்கும் வர்த்தக விமானங்கள் மூலம் பயணிகள் வரலாம். ஆனால், அனைத்து பயணிகளும், கொவிட்-19 தொடர்பான விஷயத்தில் தனிமைப்படுத்துதல் உட்பட மத்திய சுகாதாரத்துறை அமைச்சகத்தின் வழிகாட்டுதல்களை கடுமையாக பின்பற்ற வேண்டும்.
இந்த தரப்படுத்தப்பட்ட தளர்வின் கீழ், தற்போதுள்ள அனைத்து விசாக்களையும் உடனடியாக வழங்க மத்திய அரசு முடிவு செய்துள்ளது. இந்த விசாக்கள் காலாவதியானாலும், சம்பந்தப்பட்ட பிரிவுகளின் புதிய விசாக்களை இந்திய தூதரகங்களிடம் இருந்து பெற முடியும். மருத்துவ சிகிச்சைக்காக இந்தியா வர விரும்பும் வெளிநாட்டினர், தங்கள் மருத்துவ உதவியாளர்களுக்கும் சேர்த்து மருத்தவ விசாவுக்கு விண்ணப்பிக்க முடியும். மத்திய அரசின் இந்த முடிவால் வர்த்தகம், மாநாடு, வேலைவாய்ப்பு, படிப்பு, ஆராய்ச்சி மற்றும் மருத்துவ தேவைகளுக்காக வெளிநாட்டினர் இந்தியா வர முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1666713
(
பிரதமர் அலுவலகம்
மேற்கு வங்கத்தில் உம்.பன் புயல் பாதிப்பு பகுதிகளை பிரதமர் வான் மூலம் பார்வையிட்டார்
மாநிலத்தின் உடனடி நிவாரணப் பணிகளுக்கு நிதியுதவியாக பிரதமர் ரூ.1000 கோடி அறிவிப்பு
பலியானவர்களின் குடும்பத்தினருக்கு ரூ. 2லட்சமும், காயம் அடைந்தோருக்கு ரூ.50,000 கருணைத் தொகையை பிரதமர் அறிவித்தார்
உம்.பன் புயல் பாதிப்பு நிலைமையைப் பார்வையிட பிரதமர் திரு. நரேந்திர மோடி இன்று மேற்கு வங்கம் சென்றார். அவருடன் மத்திய அமைச்சர் திரு. தர்மேந்திர பிரதான், மத்திய இணை அமைச்சர்கள் திரு. பபுல் சுப்ரியோ, திரு. பிரதாப் சந்திர சாரங்கி மற்றும் செல்வி தேபஸ்ரீ சாதூரி ஆகியோர் உடன் சென்றனர். மேற்கு வங்கத்தில் புயல் பாதித்த பகுதிகளை மேற்கு வங்க ஆளுநர் திரு.ஜகதீப் தங்காரந்த், முதல்வர் செல்வி. மம்தா பானர்ஜி ஆகியோருடன் வான் மூலமாக பிரதமர் பார்வையிட்டார்.
அதன்பின்பு, மேற்கு வங்கத்தில் நிவாரணம் மற்றும் மறுவாழ்வு நடவடிக்கைகள் குறித்து ஆய்வு செய்ய மத்திய, மாநில மூத்த அதிகாரிகளுடன் நடந்த கூட்டத்துக்கு பிரதமர் தலைமை தாங்கினார். மேற்குவங்கத்தில் உடனடி நிவாரணப் பணிகளை மேற்கொள்ள, ரூ.1000 கோடி நிதியுதவியை பிரதமர் அறிவித்தார். மாநிலத்தில் இருந்து உதவிகோரும் மனுவைப் பெற்றபின்பு, மாநிலத்தின் பாதிப்புகளை மதிப்பிட அமைச்சகங்களுக்கு இடையேயான குழுவை மத்திய அரசு அனுப்பும். அந்த அறிக்கையின் அடிப்படையில் மேலும், உதவிகள் வழங்கப்படும்.
மேற்குவங்க மக்களுக்கு பிரதமர் தனது முழு பரிவைத் தெரிவித்தார். புயல் பாதிப்பில் உயிரிழந்தவர்களின் குடும்பத்துக்கு தனது இரங்கல் தெரிவித்த அவர், புயலில் பலியானர்களின் குடும்பத்தினருக்கு ரூ.2 லட்சமும், படு காயம் அடைந்தவர்களுக்கு ரூ.50 ஆயிரமும் கருணைத் தொகையாக அறிவித்தார்.
இந்த சிக்கலான நேரத்தில் மாநில அரசுடன் இணைந்து மத்திய அரசு பணியாற்றும் எனவும், பாதிக்கப்பட்ட பகுதிகளில் கட்டமைப்புகளை சீரமைக்க முடிந்த அளவு அனைத்து உதவிகளும் செய்யப்படும் எனவும் மேற்கு வங்க மக்களுக்கு பிரதமர் உறுதி அளித்தார்.
(
பாதுகாப்பு அமைச்சகம்
ஆயுதப் படைகளுக்கான பொருட்களைக் கொள்முதல் செய்தல்
பாதுகாப்பு உபகரணங்களின் மூலதன கொள்முதல் "தற்சார்பு" என்பதை மையமாகக் கொண்டு பாதுகாப்பு கொள்முதல் நடைமுறையின் படி மேற்கொள்ளப்படுகிறது.
பாதுகாப்புத் துறையில் குறு, சிறு மற்றும் நடுத்தரத் தொழில் நிறுவனங்களை மேம்படுத்துவதற்காக அரசு பல்வேறு கொள்கை முன்முயற்சிகளை மேற்கொண்டுள்ளது. சிறு, குறு மற்றும் நடுத்தரத் தொழில் நிறுவனங்கள்/ ஸ்டார்ட் அப் நிறுவனங்கள் பங்கேற்பதற்கு ஏதுவான பாதுகாப்பு கொள்முதல் விதிகளில் சில பின்வருமாறு:
• இந்தப் பிரிவில் பங்கேற்க குறைந்தபட்சம் இரண்டு அல்லது அதற்கு மேற்பட்ட எம்.எஸ்.எம்.இ.க்கள் தகுதி பெற்றிருந்தால். எம்.எஸ்.எம்.இ.க்களுக்கு ரூ.100 கோடி வரை செலவுடனான ஒதுக்கீடு வழங்கப்படும்.
• அங்கீகரிக்கப்பட்ட ஸ்டார்ட் அப்கள் / எம்.எஸ்.எம்.இ.களுக்கான நிதி அளவை தளர்த்துதல்.
• அங்கீகரிக்கப்பட்ட குறு மற்றும் சிறு நிறுவனங்களிடமிருந்து  ஈ.எம்.டி தேவையை தள்ளுபடி செய்தல்.
• மேக்-1 திட்டங்களுக்கு எம்.எஸ்.எம்.இ.களுக்கான நிதி தகுதி அளவுகோல்களில் தளர்வு.
கடந்த ஐந்து நிதியாண்டுகளில்  பாதுகாப்புப் பொருட்கள் / தளவாடங்களை வாங்குவதற்காக 239 மூலதன கையகப்படுத்தல் ஒப்பந்தங்கள் கையெழுத்திடப்பட்டுள்ளன. இதில், மொத்த ஒப்பந்த மதிப்பில், 68 சதவீத பங்கு கொண்ட, 168 ஒப்பந்தங்கள், எம்.எஸ்.எம்.இ., உள்ளிட்ட இந்திய விற்பனையாளர்களுடன் கையெழுத்திடப்பட்டுள்ளன. உள்நாட்டு விற்பனையாளர்களுடன் கையெழுத்திடப்பட்ட மூலதன ஒப்பந்தங்களின் ஆண்டு வாரியான விவரங்கள் பின்வருமாறு:
|
|
வ.
எண்
|
|
ஆண்டு
|
|
ஒப்பந்தங்களின்
எண்ணிக்கை
|
|
1
|
|
2018-19
|
|
30
|
|
2
|
|
2019-20
|
|
38
|
|
3
|
|
2020-21
|
|
34
|
|
4
|
|
2021-22
|
|
30
|
|
5
|
|
2022-23
|
|
36
மக்களவையில் பாதுகாப்புத் துறை அமைச்சர் திரு அஜய் பட் எழுத்துபூர்வமாக அளித்த பதிலில் இந்த தகவலைத் தெரிவித்தார்.
வெளியுறவுத்துறை அமைச்சகம்
சட்டவிரோதமாகக் குடியேறியவர்களைத் திருப்பி அனுப்புவதற்காக இந்தியாவிற்கும், இங்கிலாந்து மற்றும் வட அயர்லாந்து நாடுகளுக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சட்டவிரோதமாகக் குடியேறியவர்களைத் திருப்பி அனுப்புவதற்காக, இந்தியாவிற்கும், இங்கிலாந்து மற்றும் வட அயர்லாந்து இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது.
பலன்கள்:
புரிந்துணர்வு ஒப்பந்தம் ஏற்பட்ட பிறகு, ராஜீய ரீதியான கடவுச்சீட்டு வைத்திருப்போர் விசா இல்லாமலேயே வந்து செல்வதற்கும், இங்கிலாந்திற்குச் சட்ட விதிமுறைகளின்படி, பயணம் செய்வோருக்கான விசா நடைமுறைகளைத் தளர்த்துவதற்கும் இந்த ஒப்பந்தம் வகை செய்கிறது.
ஒரு நாட்டைச் சேர்ந்தவர் மற்ற நாட்டில் தங்கியிருப்பதற்குச் சட்டப்பூர்வமான ஆதாரம் இல்லாமல் இருந்தால், அவர்கள் எந்த நாட்டைச் சேர்ந்தவர் என்பதை மனதிருப்தி ஏற்படும் வகையில் ஆய்வு செய்த பின்னர் அவர்களைத் திருப்பிஅனுப்புவதை உறுதி செய்யும்.
ஒரு நாட்டில் சட்டவிரோதமாகத் தங்கியுள்ள மற்ற நாட்டவரை, குறிப்பிட்ட காலஅவகாசத்திற்குள் திருப்பிஅனுப்புவதற்கான நடைமுறைகளை முறைப்படுத்தவும் இந்த ஒப்பந்தம் உதவும்.
(Visitor Counter : 65
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 209-வது நாள்: 52.89 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 52.89 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 50.77 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 27,83,649 பயனாளிகள் தங்களது முதல் டோஸ் தடுப்பூசியையும், 4,85,193 பயனாளிகள் தங்களது இரண்டாவது டோசையும் இன்று பெற்றனர். 37 மாநிலங்கள்/யூனியன் பிரதேசங்களில் இருக்கும் 18,76,63,555 பேர் முதல் டோசையும், 1,39,23,085 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
மத்தியப் பிரதேசம், குஜராத், ராஜஸ்தான், மகாராஷ்டிரா மற்றும் உத்தரப் பிரதேசம் ஆகிய ஐந்து மாநிலங்கள் ஒரு கோடிக்கும் அதிகமான தடுப்பூசிகளை 18-44 வயது பிரிவினருக்கு இது வரை செலுத்தியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 10612965 பேர் முதல் டோஸ் தடுப்பூசியையும், 834322 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 290187 பேர் முதல் டோஸ் தடுப்பூசியையும், 4020 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745267
-----
(Visitor Counter : 171
கனரகத் தொழில்கள் அமைச்சகம்
இந்திய சாலைகளில் 8.77 லட்சம் மின்சார வாகனங்கள்: மக்களவையில் தகவல்
மத்திய கனரக தொழில்துறை இணை அமைச்சர் திரு. கிரிஷன் பால் குர்ஜார் மக்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
நாட்டில் மின்சார வாகனங்களின் பயன்பாடு அதிகரித்து வருகிறது. மின்சார வாகன இணையளத்தில் உள்ள தகவல் படி, தற்போது இந்திய சாலைகளில் 8.77 லட்சம் மின்சார வாகனங்கள் பயன்பாட்டில் உள்ளன.
இரண்டாம் கட்ட பேம் இந்தியா திட்டத்தின் கீழ் மின்சார வாகனங்கள் வாங்குவோருக்கு ஊக்கத் தொகை அளிக்கப்படுகிறது. மேலும் மின்சார வாகனங்களின் உற்பத்தியை ஊக்குவிக்க, உற்பத்தியுடன் தொடர்புடைய, இரண்டு ஊக்குவிப்பு திட்டங்களையும், கனரக தொழில்துறை அமைச்சகம் அமல்படுத்தியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783826
பிரதமர் அலுவலகம்
2022, ஜனவரி 30 மனதின் குரல் நிகழ்வுக்கு கருத்துக்களையும், ஆலோசனைகளையும் பகிருமாறு நாட்டு மக்களுக்குப் பிரதமர் அழைப்பு விடுத்துள்ளார்
2022, ஜனவரி 30 அன்று இடம் பெற உள்ள மனதின் குரல் நிகழ்வுக்கு கருத்துக்களையும், ஆலோசனைகளையும் பகிருமாறு நாட்டு மக்களுக்குப் பிரதமர் திரு.நரேந்திர மோடி அழைப்பு விடுத்துள்ளார்.
டுவிட்டரில் பிரதமர் கூறியிருப்பதாவது;
“இம்மாதம் 30-ந் தேதி 2022-ன் முதலாவது #மனதின் குரல் நிகழ்வு இடம் பெறும். ஊக்கமளிக்கும் வாழ்க்கை நிகழ்வுகள் மற்றும் தலைப்புகளில் பகிர்ந்து கொள்வதற்கு உங்களிடம் ஏராளமாக இருக்கும் என்று நான் நம்புகிறேன். அவற்றை @mygovindia அல்லது நமோ செயலியில் பகிருங்கள். 1800-11-7800 என்ற எண்ணுக்கு அழைத்து உங்களின் தகவலைப் பதிவு செய்யுங்கள்”.
தொழிலாளர் மற்றும் வேலைவாய்ப்பு அமைச்சகம்
இ-ஷிராம் தளத்தை இந்திய அரசு அறிமுகப்படுத்தியிருப்பதன் மூலம் அமைப்புசாரா தொழிலாளர்களை பதிவு செய்யும் பணி நாடு முழுவதும் தொடங்கியுள்ளது
இ-ஷிராம் தளத்தை முறைப்படி இன்று தொடங்கி வைத்த தொழிலாளர் நலன் மற்றும் வேலைவாய்ப்பு அமைச்சர் திரு பூபேந்தர் யாதவ், தொழிலாளர் நலன் மற்றும் வேலைவாய்ப்பு மற்றும் பெட்ரோலியம் & இயற்கை எரிவாயு இணை அமைச்சர் திரு ராமேஸ்வர் தெலியின் முன்னிலையில் மாநிலங்கள்/யூனியன் பிரதேசங்களிடம் அதை ஒப்படைத்தார்.
நிகழ்ச்சியில் பேசிய அவர், “இந்திய வரலாற்றில் முதல் முறையாக, 38 கோடி அமைப்புசாரா தொழிலாளர்களை பதிவு செய்யும் பணிக்கான செயல்முறை ஒன்று உருவாக்கப்பட்டுள்ளது. இது அவர்களை பதிவு செய்வதோடு, மத்திய மற்றும் மாநில அரசுகள் செயல்படுத்தும் பல்வேறு சமூக பாதுகாப்பு திட்டங்களை கொண்டு சேர்ப்பதிலும் உதவிகரமாக இருக்கும்,”என்று தொழிலாளர் நலன் அமைச்சர் கூறினார்.
நாட்டை கட்டமைப்பவர்களாக இருக்கும் அமைப்புசாரா தொழிலாளர்களின் நலனை பாதுகாப்பதற்கான பிரதமர் திரு நரேந்திர மோடியின் லட்சியத்தை நிறைவேற்றும் மற்றுமொரு முக்கிய மைல்கல்லாக இது இருக்கும் என்று அமைச்சர் மேலும் தெரிவித்தார்.
இ-ஷிராம் தளத்தில் பதிவு செய்து கொண்டுள்ள ஒவ்வொரு அமைப்புசாரா தொழிலாளருக்கும் ரூ 2 லட்சம் விபத்து காப்பீட்டுக்கு ஒப்புதல் அளித்ததற்காக பிரதமர் திரு நரேந்திர மோடிக்கு நன்றி தெரிவித்த திரு பூபேந்தர் யாதவ், தளத்தில் பதிவு செய்து கொண்ட பணியாளர் விபத்து மூலம் உயிரிழந்தாலோ அல்லது நிரந்தர ஊனம் ஏற்பட்டாலோ ரூ 2 லட்சம் வழங்கப்படும் என்றும், ஓரளவு ஊனத்திற்கு ரூ 1 லட்சம் வழங்கப்படும் என்றும் தெரிவித்தார்.
இ-ஷிராம் தளத்தின் முக்கிய அம்சங்கள் குறித்து எடுத்துரைத்த தொழிலாளர் நலன் மற்றும் வேலைவாய்ப்பு மற்றும் பெட்ரோலியம் & இயற்கை எரிவாயு இணை அமைச்சர் திரு ராமேஸ்வர் தெலி, இந்த இயக்கத்தில் நாட்டு மக்கள் இணைந்து, அனைத்து அமைப்புசாரா தொழிலாளர்களையும் இத்தளத்தில் பதிவு செய்துகொள்ள வைக்க வேண்டுமென்று கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749294
----
(Visitor Counter : 444
ரசாயனம் மற்றும் உரங்கள் அமைச்சகம்
மத்திய ரசாயனம் மற்றும் உரங்கள் அமைச்சராக திரு மன்சுக் மாண்டவியா பொறுப்பேற்றார்
மத்திய ரசாயனம் மற்றும் உரங்கள் அமைச்சராக திரு மன்சுக் மாண்டவியா இன்று பொறுப்பேற்றார்.
அமைச்சகத்தின் செயலாளர்கள் மற்றும் மூத்த அதிகாரிகள் அமைச்சரை வரவேற்றனர்.